کشمیر میں 8 عسکریت پسند ہلاک

ہندوستان کے زیرانتظام کشمیر میں سکیورٹی فورسز اور عسکریت پسندوں کے مابین ہونے والی جھڑپ میں متعدد عسکریت پسند ہلاک ہوئے۔

خبر کا کوڈ: 986

تاریخ: 02 April 2018 - 23:16

مقدس دفاع نیوز ایجنسی کی بین الاقوامی رپورٹر رپورٹ کے مطابق کشمیر میڈیا سروس کے مطابق ہندوستان کے زیرانتظام کشمیر کے ضلع اسلام آباد اور شوپیاں میں سکیورٹی فورسز نے ایک آپریشن کے دوران 8 عسکریت پسندوں کو ہلاک کردیا۔

ہلاک ہونے والے 7 کشمیریوں کی لاشیں شوپیاں میں ایک گاؤں سے ملیں جب کہ ایک عسکریت پسند ضلع اسلام آباد کےعلاقے دیالگام میں ہلاک ہوا۔

ہندوستان کی پولیس نے دعویٰ کیا کہ یہ عسکریت پسند فوج سے جھڑپ کے دوران مارے گئے اور ان کا تعلق عسکریت پسند تنظیم حزب المجاہدین سے ہےجن میں اعلیٰ مجاہد کمانڈربھی شامل ہیں۔

دوسری جانب جنوبی کشمیر کے علاقے کچدورا میں ہونے والی ایک جھڑپ میں تین ہندوستانی فوجی زخمی ہوئے۔ جبکہ ضلع اسلام آباد میں ہندوستان کی پولیس نے ایک کشمیری نوجوان کو گرفتار کرلیا ہے۔

پیغام کا اختتام/